ผมโดนมากัดมา2เดือนแล้วฉีด3เข็มแต่พี่งไปฉีดเข็มที่4ช้าไป1เดือนกว่าผมจะติดเชื้อไหมครับ
สวัสดีค่ะ หากได้ฉีดวัคซีนป้องกันพิษสุนัขบ้า 3 เข็มแรก ครบตามกำหนดนัด ร่างกายก็จะสร้างภูมิคุ้มกันให้สูงเพียงพอในการป้องกันการเกิดโรคได้แล้วค่ะ สำหรับการฉีดวัคซีนเข็มที่ 4 หรือเข็มที่ 5 (สำหรับการฉีดแบบเข้ากล้ามเนื้อ) จะเป็นการกระตุ้นให้ระดับภูมิคุ้มกันสูงต่อเนื่องเพียงพอในการป้องกันการเกิดโรคได้นานไปอีกหลายเดือนจนถึงประมาณ 1 ปี ทั้งนี้เพราะระยะฟักตัวของโรคพิษสุนัขบ้าอาจนานเป็นปีได้ดังนั้น การไปฉีดวัคซีนเข็มที่ 4 ล่าช้าไป 1 เดือนกว่า ก็จะยังช่วยไปกระตุ้นภูมิคุ้มกันให้สูงต่อเนื่องเพียงพอในการป้องกันการเกิดโรคได้ค่ะนอกจากนี้ หากผ่านมา 2 เดือน แล้วสุนัขตัวที่กัดยังไม่ตาย แสดงว่าสุนัขตัวนั้น ไม่ได้เป็นโรคพิษสุนัขบ้า และ ก็จะไม่ติดโรคพิษสุนัขบ้ามาค่ะ ซึ่งหากเห็นว่าสุนัขยังไม่ตาย จริงๆ แล้ว อาจไม่จำเป็นต้องฉีดวัคซีนเข็มที่ 4 หรือ 5 ก็ได้ค่ะ